AQSh prezidenti Donald Tramp ma’muriyati AQShning barcha amaldagi savdo kelishuvlarini qayta ko‘rib chiqmoqchi, deb xabar bermoqda RIA “Novosti” axborot agentligi. Bu haqda matbuot-anjumanda Oq uy rasmiy vakili Shon Spayser ma’lum qildi. "Biz barcha savdo kelishuvlarini qayta ko‘rib chiqmoqchimiz. Biz bu kelishuvlarni ular Amerika va amerikalik ishchilar manfaatlariga javob berishidan kelib chiqib qayta ko‘rib chiqamiz, ko‘p hollarda biz ularni takomillashtiramiz", deb aytdi Spayser. Spayserning aytishicha, bu choralar biror-bir aniq davlatga qaratilmagan.